Harvia
Perheyhtiönä alun perin toimineen Harvian perusti Tapani Harvia (1920–1998) vuonna 1950. Yhtiön toimintaa ovat sittemmin jatkaneet hänen lapsensa Pertti Harvia (s. 1950), Kullervo Harvia (s. 1951) ja Sari Harvia-Jyllinmaa (s. 1957). Harvian tehtävissä on toiminut myös perheen kolmannen sukupolven jäseniä. Verotussyistä yhtiö myytiin vuonna 2014 sijoitusrahasto CapManille ja Harvian listaaminen pörssiin otettiin harkintaan. Harvian listautuminen Helsingin pörssiin toteutui lopulta maaliskuussa 2018.
Varova
Varova Oy perustettiin vuonna 1948. Leevi K. Laitinen lunasti Varovan osakekannan perheelleen 1960-luvun alussa. Siitä saakka Varova on ollut yksityinen perheyritys. Varovan kansainvälinen liikenne laajeni voimakkaasti 1980–1990-luvuilla, jolloin myös Kaukoidän kuljetukset ja lentorahti tulivat osaksi yhtiön liiketoimintaa. Nykyään Varova Oy on yksi suurimmista suomalaisomistuksessa olevista alan yrityksistä.